CELEX: 32015D2300
Language: el
Date: 2015-12-08 00:00:00
Title: Απόφαση (ΕΕ) 2015/2300 της Επιτροπής, της 8ης Δεκεμβρίου 2015, σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από την τομεακή γεωργική νομοθεσία [κοινοποιηθείσα υπό τον αριθμό C(2015) 8576]

10.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/35
            
         ΑΠΌΦΑΣΗ (ΕΕ) 2015/2300 ΤΗΣ ΕΠΙΤΡΟΠΉΣ
   της 8ης Δεκεμβρίου 2015
   σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από την τομεακή γεωργική νομοθεσία
   
      
         [κοινοποιηθείσα υπό τον αριθμό C(2015) 8576]
      
   
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 108,
   Εκτιμώντας τα ακόλουθα:
   
               (1)
            
            
               Το άρθρο 108 του κανονισμού (ΕΕ) αριθ. 1306/2013 ορίζει ότι τα κράτη μέλη που δεν έχουν υιοθετήσει το ευρώ και αποφασίζουν να καταβάλουν τις δαπάνες που απορρέουν από την τομεακή γεωργική νομοθεσία σε ευρώ, και όχι στο εθνικό τους νόμισμα, λαμβάνουν μέτρα ώστε η χρησιμοποίηση του ευρώ να μην παρέχει συστηματικά πλεονεκτήματα σε σύγκριση με τη χρησιμοποίηση του εθνικού νομίσματος.
            
         
               (2)
            
            
               Με την απόφαση (ΕΕ) 2015/1352 της Επιτροπής (2) εγκρίθηκαν μέτρα του είδους αυτού τα οποία κοινοποιήθηκαν από το Ηνωμένο Βασίλειο.
            
         
               (3)
            
            
               Στις 30 Οκτωβρίου 2015 το Ηνωμένο Βασίλειο γνωστοποίησε στην Επιτροπή ότι σκόπευε να αυξήσει τον αριθμό των μέτρων στο πλαίσιο των οποίων επρόκειτο να καταβάλει τις σχετικές δαπάνες σε ευρώ και όχι σε λίρες στερλίνες, καθώς και τον αριθμό των μέτρων που επρόκειτο να εφαρμόσει σύμφωνα με το άρθρο 108 του κανονισμού (ΕΕ) αριθ. 1306/2013, για να εξασφαλίσει την αποφυγή συστηματικού πλεονεκτήματος που θα απέρρεε από τη χρήση του ευρώ αντί της λίρας στερλίνας.
            
         
               (4)
            
            
               Τα σχεδιαζόμενα από το Ηνωμένο Βασίλειο μέτρα συνοψίζονται ως εξής:
               
                           —
                        
                        
                           τα προβλεπόμενα στην ενωσιακή νομοθεσία ποσά, ή ποσά που απορρέουν απ' αυτήν, μπορούν να καταβάλλονται στις επιχειρήσεις σε ευρώ,
                        
                     
                           —
                        
                        
                           οι επιχειρήσεις αναλαμβάνουν στο ακέραιο τον συναλλαγματικό κίνδυνο που απορρέει από την επακόλουθη μετατροπή σε λίρες στερλίνες,
                        
                     
                           —
                        
                        
                           οι επιχειρήσεις οφείλουν να αναλάβουν ρητή δέσμευση ελάχιστης διάρκειας ενός έτους,
                        
                     
                           —
                        
                        
                           όσον αφορά το καθεστώς βασικής ενίσχυσης και τις άλλες άμεσες ενισχύσεις που αναφέρονται στον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3), οι επιχειρήσεις επιλέγουν την πληρωμή σε ευρώ κατά την υποβολή της αίτησης, όπως αναφέρεται στο άρθρο 13 παράγραφος 1 του εκτελεστικού κανονισμού (ΕΕ) αριθ. 809/2014 της Επιτροπής (4),
                        
                     
                           —
                        
                        
                           όσον αφορά τα μέτρα για την αγορά δυνάμει του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (5), του κανονισμού (ΕΕ) αριθ. 1370/2013 του Συμβουλίου (6) (πλην της προσωρινής έκτακτης ενίσχυσης στους παραγωγούς στον τομέα της κτηνοτροφίας) και του κανονισμού (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου (7), και τις ενέργειες ενημέρωσης και προώθησης που αφορούν τα γεωργικά προϊόντα δυνάμει του κανονισμού (ΕΕ) αριθ. 1144/2014 του Ευρωπαϊκού Κοινοβουλίου και του Συμβουλίου (8), πρέπει να έχουν παρέλθει τουλάχιστον τρεις μήνες από την έγκριση των επιχειρήσεων για να μπορούν αυτές να λάβουν τα σχετικά ποσά σε ευρώ· σε περίπτωση ανάκλησης της δέσμευσης απαιτείται επίσης τρίμηνη προειδοποίηση· νέες πληρωμές σε ευρώ είναι δυνατόν να πραγματοποιηθούν μόνον έπειτα από περίοδο αναμονής ενός έτους,
                        
                     
                           —
                        
                        
                           όσον αφορά την προσωρινή έκτακτη ενίσχυση στους παραγωγούς στους τομείς της κτηνοτροφίας δυνάμει του κατ' εξουσιοδότηση κανονισμού (ΕΕ) 2015/1853 της Επιτροπής (9), οι επιχειρήσεις πρέπει να έχουν επιλέξει πριν από τις 17 Οκτωβρίου 2015 να λάβουν τις πληρωμές στο πλαίσιο της ΚΓΠ σε ευρώ.
                        
                     
         
               (5)
            
            
               Τα εν λόγω μέτρα είναι σύμφωνα με τον στόχο που έχει καθοριστεί με τον κανονισμό (ΕΕ) αριθ. 1306/2013, δηλαδή την αποφυγή συστηματικού πλεονεκτήματος που θα απέρρεε από τη χρησιμοποίηση του ευρώ αντί του εθνικού νομίσματος. Ως εκ τούτου, θα πρέπει να εγκριθούν.
            
         
               (6)
            
            
               Για τον ανωτέρω λόγο, θα πρέπει να καταργηθεί η απόφαση (ΕΕ) 2015/1352 και να αντικατασταθεί από την παρούσα απόφαση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται τα μέτρα που κοινοποιήθηκαν από το Ηνωμένο Βασίλειο στις 30 Οκτωβρίου 2015 σχετικά με την πληρωμή σε ευρώ των δαπανών που απορρέουν από την τομεακή γεωργική νομοθεσία που παρατίθεται στο παράρτημα και, κατά περίπτωση, οποιαδήποτε κατ' εξουσιοδότηση ή εκτελεστική πράξη εκδίδεται βάσει των πράξεων αυτών.
   Άρθρο 2
   Η απόφαση (ΕΕ) 2015/1352 καταργείται.
   Άρθρο 3
   Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 8 Δεκεμβρίου 2015.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 549.
   
      (2)  Απόφαση (ΕΕ) 2015/1352 της Επιτροπής, της 30ής Ιουλίου 2015, σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από νομικές πράξεις που αφορούν την τομεακή γεωργική νομοθεσία (ΕΕ L 208 της 5.8.2015, σ. 33).
   
      (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
   
      (4)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).
   
      (5)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
   
      (6)  Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).
   
      (7)  Κανονισμός (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών του Συμβουλίου (ΕΚ) αριθ. 1216/2009 και (ΕΚ) αριθ. 614/2009 (ΕΕ L 150 της 20.5.2014, σ. 1).
   
      (8)  Κανονισμός (ΕΕ) αριθ. 1144/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με τις ενέργειες ενημέρωσης και προώθησης που αφορούν τα γεωργικά προϊόντα και εφαρμόζονται στην εσωτερική αγορά και σε τρίτες χώρες και την κατάργηση του κανονισμού (ΕΚ) αριθ. 3/2008 του Συμβουλίου (ΕΕ L 317 της 4.11.2014, σ. 56).
   
      (9)  Κατ' εξουσιοδότηση κανονισμός (ΕΕ) 2015/1853 της Επιτροπής, της 15ης Οκτωβρίου 2015, για τη χορήγηση προσωρινής έκτακτης ενίσχυσης στους παραγωγούς στους τομείς της κτηνοτροφίας (ΕΕ L 271 της 16.10.2015, σ. 25).
   
      ΠΑΡΑΡΤΗΜΑ
      
         Μέτρα εκφραζόμενα και καταβλητέα σε ευρώ
      
      
                  Καθεστώς
               
               
                  Κανονισμός
               
            
                  Καθεστώτα άμεσων ενισχύσεων
               
               
                  Κανονισμός (ΕΕ) αριθ. 1307/2013
               
            
                  Ενέργειες ενημέρωσης και προώθησης που αφορούν τα γεωργικά προϊόντα
               
               
                  Κανονισμός (ΕΕ) αριθ. 1144/2014
               
            
                  Αγορά βοείου κρέατος
               
               
                  Κανονισμός (ΕΕ) αριθ. 1308/2013
                  Κανονισμός (ΕΕ) αριθ. 1370/2013
               
            
                  Αγορά σιτηρών
               
            
                  Αγορά βουτύρου
               
            
                  Αγορά αποκορυφωμένου γάλακτος σε σκόνη
               
            
                  Ενίσχυση για την ιδιωτική αποθεματοποίηση βοείου κρέατος
               
            
                  Ενίσχυση για την ιδιωτική αποθεματοποίηση βουτύρου
               
            
                  Ενίσχυση για την ιδιωτική αποθεματοποίηση τυριού
               
            
                  Ενίσχυση για την ιδιωτική αποθεματοποίηση κλωστικού λίνου
               
            
                  Ενίσχυση για την ιδιωτική αποθεματοποίηση ελαιολάδου
               
            
                  Ενίσχυση για την ιδιωτική αποθεματοποίηση χοιρείου κρέατος
               
            
                  Ενίσχυση για την ιδιωτική αποθεματοποίηση προβείου και αιγείου κρέατος
               
            
                  Ενίσχυση για την ιδιωτική αποθεματοποίηση αποκορυφωμένου γάλακτος σε σκόνη
               
            
                  Ενίσχυση για την ιδιωτική αποθεματοποίηση λευκής ζάχαρης
               
            
                  Ενίσχυση για την παροχή γάλακτος και γαλακτοκομικών προϊόντων σε παιδιά
               
            
                  Επιστροφές κατά την εξαγωγή
               
            
                  Επιστροφές κατά την εξαγωγή μεταποιημένων γεωργικών προϊόντων και εμπορευμάτων που δεν περιλαμβάνονται στο παράρτημα I της ΣΛΕΕ
               
               
                  Κανονισμός (ΕΕ) αριθ. 510/2014
                  Κανονισμός (ΕΕ) αριθ. 1370/2013
               
            
                  Προσωρινή έκτακτη ενίσχυση στους παραγωγούς στους τομείς της κτηνοτροφίας
               
               
                  Κατ' εξουσιοδότηση κανονισμός (ΕΕ) 2015/1853